[[Fil:Arrestbygningen ved råd- og domhuset, optrin med vægtskål.jpg|thumb|left|Udsnit af maleriets venstre side med tre personer, hvor den ældre kvinde holder en [[vægtskål]].]]
[[Fil:Arrestbygningen ved råd- og domhuset, misantropen.jpg|thumb|right|Udsnit med [[misantropi|misantropen]].]]
Rørbyes billede viser en række forskellige små optrin. I venstre side ses en siddende ældre kvinde flankeret af en dreng og en yngre kvinde. Den ældre kvindes [[vægtskål]] er fortolket som en hentydning til [[Justitia]]s vægtskål.<ref name="SMK"/>
Solens skygge skærer igennem den yngre kvinde.
Til højre for midten ses et optrin med tre mænd, hvor en yngre mand beder en ældre [[pengeudlåner]] om penge, mens den tredje advarende peger mod gældsfængslet.<ref name="SMK"/>
Solens skygge falder på væggen bag ved den yngre mand.
Bag dem ses en person kiggende fra skyggesiden ud af arrestens tremmer.
I den skyggebelagte forgrund ses en hund og en kappeklædt mand, der bærer en lygte, selv ved højlys dag:
en [[misantropi|misantrop]].<ref>{{cite news
 | author = [[Torben Brostrøm]]
 | title = Encyklo-pædiske eftertanker
 | publisher = [[Dagbladet Information|Information]]
 | date = 9. juli 2001
 | url = http://www.information.dk/56342
}}</ref><ref name="SMK"/>
Centralt i billedet er placeret en hvidbukset solbeskinnet mand, om hvem SMK skriver "den unge laps i midten af billedet med hånden i den bulende bukselomme ser lystent efter den unge mor til højre".<ref name="SMK"/>
Imellem den hvidbuksede mand og misantropen ses en [[skorstensfejer]] svøbt i sort.<ref name="Martinus Rørbye 1803-1848"/>
Til højre i billedet har Rørbye placeret en soldat foran et rødt [[skilderhus]]. Bagved skilderhuset står en [[stige]] og yderst til højre er Rørbyes [[signatur]] og årstallet 1831.
Flere af baggrundens personerne er [[rygvendt]]e, og de fleste personer bærer [[hovedbeklædning]].
Maleri Kultur